Kim Chen In Singapurda hujjatni imzolash uchun tashkilotchilar ruchkasidan foydalanishdan bosh tortdi

KXDR yetakchisi Kim Chen In hujjatlarni imzolash uchun Singapur tomoni taqdim etgan ruchkadan foydalanishdan bosh tortdi, deb xabar beradi “TASS”.
Buning o‘rniga Kim Chen In singlisi Kim Yo Chjon uzatgan ruchkani oldi.

KXDR yetakchisi stolga o‘tirishi bilan singlisi unga yaqinlashdi va ruchka tutqazdi. Kim Chen In stol ustidagi papka yonida yotgan ruchkaga qo‘l tekkizmadi.
Kim Chen In va Donald Trampning tarixiy uchrashuvi Sentosa orolidagi Capella mehmonxonasida bo‘lib o‘tdi.